open-index/open-wikipedia-markdown huggingface dataset:
Gjengedal

**Gjengedal** (også Gjengdalen) er en dal i bygda Hyen i Gloppen kommune. Navnet er også brukt på en rekke gårder innerst i dalen, og er dermed et vanlig etternavn. Det er ifølge Statistisk sentralbyrå 258 personer med etternavnet Gjengedal i Norge (per 2010)

Gjengedal er den innerste, og øverste delen av Austredalen, også kalt østre Hyen. Den nederste delen er Ommedal som går fra gården Aa, ved båtbyggeriet Brødrene Aa, ved *Hyefjorden* og østøver til østsiden av Ommedalsvatnet, der bryter Gjengedal av mot nord.

Gjengedalsstølen ved Storevatnet ligger innerst i Gjengedalen. Området rundt stølen og vannet kalles Gjengedalsmarka og er ulent fjellterreng med en rekke mindre fiskevann. Grensen mellom Gloppen og Naustdal kommune er trukket gjennom fjellområdene i Gjengedalsmarka.

Fra Storevatnet renner en kort elv til Dalevatnet, derfra renner Gjengedalselva forbi Aastølen, den innerste gården, Dalheim, og videre gjennom kaskaderende fosser og ville stryk ned dalen, før den stilner og renner ut i Ommedalsvatnet. Elva herfra til fjorden heter Åelva, og er en middels god lakseelv.

Fylkesvei 691 trafikkerer dalen fra riksvei fylkesvei 615 ved Å bru, og gjennom hele dalen.

## Kjente personer med etternavnet Gjengedal
Listen er delt i fire familier, alle med opphav fra Gjengedal i Hyen.

* Arne Røyrvik Gjengedal (1865–1959), landpostbud 
** Ola Johan Gjengedal (1900–1992), stortingsrepresentant (Krf) og lærer 
** Johan Bernhard Gjengedal (1902–1993), gårdbruker
*** Asbjørn Magne Gjengedal (1940–2025), prest og forfatter
**** Hildegunn Gjengedal (f. 1968), statsviter, journalist og direktør for Landbrukets Brusselkontor

* Kristian Gjengedal (1907–1991), gårdbruker
** Jakob Olai Gjengedal (1931–2019), tømrer og vaktmester
*** Harald Gjengedal (1956–1992), tannlege og friidrettsutøver (hekkeløp)
*** Terje Gjengedal (f. 1958), professor og forsker i kraftproduksjon
** Rune Gjengedal (1947&ndash;1999), lege og friidrettsutøver (høydehopp)

* Knut Gjengedal (1900–1973), lærer og barnebokforfatter
*** Eli Kari Gjengedal (f. 1971), værdame, akva-ingeniør og forfatter

* Alfred Gjengedal (1904–1995), lektor ved Lom og Sjåk realskole
** Arvid Gjengedal (1943–2021), skoleleder og politiker (H)
** Anstein Gjengedal (f. 1944), jurist, og politimester i Oslo

## Referanser
Johs. Borchsenius

**Johannes Laurentius Borchsenius** (født 9. juni 1903 i Skien, død 29. oktober 2003 i Porsgrunn) var en norsk arkitekt og billedkunstner. 

Han ble student i 1922 og arkitekt fra NTH i 1928. Han ble deretter ansatt hos arkitektkontoret Mostue og Scheen (1928–1929), og senere hos Bjercke og Eliassen (1929–1934) i Oslo. I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen. 

Borchsenius flyttet i 1934 til Porsgrunn og etablerte arkitektkontoret Børve og Borchsenius Arkitekter sammen med Alfhild Børve (1898–1950), som var datter av arkitekten Haldor Larsen Børve. Bybildet i Porsgrunn er sterkt preget av de bygninger som først Børve, og senere Borchsenius oppførte.

Under krigen måtte Borchsenius flykte til Sverige og arbeidet der med oppbygging av militærleirer for norske flyktninger. Han arbeidet etter krigen, fra 1945 til 1947, med gjenreisningen av Finnmark og var reguleringsarkitekt i Øst-Finnmark med ansvar for gjenreisningen av Vadsø og Kirkenes.  

Han flyttet tilbake til Porsgrunn i 1949, og var byplansjef, før han igjen overtok ledelsen i Børve og Borschenius. Selskapet ble omdannet til aksjeselskap i 1980. Borchsenius var inntil 1997 selskapets styreformann. 

Borchsenius var medlem av Socialistiske arkitekters forening og var opptatt av funksjonalismen i arkitekturen. Funksjonalismen skulle gi menneskene en mer menneskevennlig arkitektur, og foreningen, som sto bak publiseringen av tidsskriftet *[[Plan : tidsskrift for boligspørsmål og arkitektur]]* (publisert i 1933–1936) hadde dette som sitt fremste arkitektoniske mål. De som ikke hadde råd til å engasjere arkitekt og bygge seg enebolig, skulle likevel få en godt tilpasset og hensiktsmessig bolig innenfor sin økonomiske situasjon.

Børve og Borchsenius har tegnet bygg i mange norske kommuner, særlig i Telemark. De fleste offentlige bygningene Borschenius tegnet har som fellestrekk stramme linjer, få detaljer og kledning av rød tegl. Boligarkitekturen preges av en asketisk funksjonalisme som knapt tillot lister rundt vinduene. Takene er flate, byggene er utelukkende kledd med panel, og vinduene har standardstørrelser. 

Borchsenius' hobby var billedkunst, og han drev det langt som kunstmaler, med mange separatutstillinger, og deltagelse blant annet på Telemarksutstillingen. Han var mangeårig formann i Porsgrunn malerklubb, og i «Malergruppa Grenland». I 1984 fikk han Porsgrunn kommunes kulturpris «for sin betydelige innsats for Porsgrunn malerklubb og for sitt virke som en dyktig arkitekt og byplanlegger i Porsgrunn». Han mottok også årlig det statlige stipend for eldre kunstnere. 

Borchsenius giftet seg 26. mars 1949 i Oslo med Ingeborg Krog (1909-1986). De fikk to barn, Hans Nicolai Borchsenius og Jacob Borchsenius. Han fortsatte å male frem til sin død i 2003.

## Referanser


## Litteratur
* 

## Eksterne lenker
*
Ucayali

:*For den peruanske regionen som er oppkalt etter elva, se [[Ucayali (region)]]* 

**Ucayali** er ei elv i Peru. Den er ei tilløpselv til Amazonas, og har sitt utspring (som Apurímac) rundt 110 kilometer nordvest for Titicacasjøen. Selve Ucayali begynner ved byen Atalaya, ved samløpet mellom de to tilløpselvene Tambo (Apurímac) fra vest og Urubamba fra øst. Rundt 100&nbsp;km sør for byen Iquitos løper Ucayali sammen med Marañón og danner Amazonas. Den er  lang, med et nedbørfelt på  og en middelvannføring ved munningen på .

## Geografi
Ucayali er Amazonas' fjerneste kildeelv, med en samlet lengde på , regnet fra Apurímacs kilder ved fjellet Nevado Mismi, til samløpet mellom Ucayali og Marañón. Apurímac skifter navn til Ene og deretter Tambo før samløpet med Ucayali, og de fire elvenes lengde hver for seg er: Apurímac – , Ene – , Tambo –  og selve Ucayali – .

Elveløpet er svingete og sterkt meanderende. Bredden varierer fra  meter, og elveløpet inneholder et stort antall øyer. Strømhastigheten ligger rundt , og det finnes alltid en kanal på 20–50 meters bredde, med en minimumsdybde på 1,5 meter. Det finnes fem trange passasjer, på grunn av flåter av døde trær og tømmer. Noen steder har enorme steiner falt fra fjellene og ned i elveløpet og forårsaker store virvelstrømmer. 

Elva fører med seg en stor mengde sedimenter, og bidrar sammen med elva Madeira med storparten av sedimenttransporten inn til Amazonas.

Den største byen ved elva er provinshovedstaden Pucallpa. Lengre nedstrøms ligger byen Requena, hvor sideelva Tapiche munner ut.

## Utforskning
Ucayali ble først kalt *San Miguel*, deretter *Ucayali*, *Ucayare*, *Poro*, *Apu-Poro*, *Cocama* og *Rio de Cuzco*. Peru har gjennom tidene utstyrt mange ekspedisjoner for å utforske elva. En av dem (i 1867) hevdet å ha vært kun 380&nbsp;km fra Lima, og den lille damperen «Napo» kjempet seg 124&nbsp;km gjennom de sterke strømmene fra Ucayalis samløp med sideelva Pachitea til samløpet mellom Tambo og Urubamba. «Napo» lyktes deretter i å seile 56&nbsp;km oppover tilløpselva Urubamba, til et punkt 320&nbsp;km nord for Cuzco.

I resten av Urubamba er båttrafikk ikke mulig på grunn av stryk og andre hindringer, som vist av Bosquet i 1806 og Castelnau i 1846. Torres, som utforsket Alto Ucayali (Øvre Ucayali) for den peruanske regjeringen, ga den ei lengde på 300 kilometer, regnet fra munningen av Pachitea til samløpet mellom Tambo og Urubamba.

## Litteratur
* The Smithsonian Atlas of the Amazon, ISBN 1-58834-135-6

## Eksterne lenker
* Ucayaliregionen (engelsk, spansk)
* Amazonas biogeografi  (engelsk, spansk, fransk)
Andipaxos

**Andipaxos**, eller **Andipaxi** (gresk: *Αντίπαξος*/*Αντίπαξοι*), er en øy i De joniske øyer i Hellas. Øyen er bare 5 km² og ligger omtrent 3 km sør for Paxos. Andipaxos er stort sett dekket av vinranker og har svært flotte strender og ei havn kalt Agrapidia. 

## Eksterne lenker
* 
* Reiseguide for Paxos og Antipaxos
Matti Klinge

**Matti Klinge** (født 31. august 1936 i Helsingfors, død 5. mars 2023) var en finsk professor i historie. 

Klinge ble utdannet ved Helsingfors universitet, der han i 1967 avla doktorgraden. Etter å ha vært gjesteprofessor ved Sorbonne i Paris 1970–1972, var Klinge fra 1975 til 2001 innehaver av det svenskspråklige historieprofessoratet ved Helsingfors universitet. Klinge arbeidet særlig med finsk politisk historie, og i særdeleshet med spørsmål knyttet til finsk nasjonal identitet.

## Priser og utmerkelser (utvalg)
* 1989 – Svenska Akademiens Finlandspris

## Referanser


## Eksterne lenker
* 
* Professor Emeritus Matti Klinge, Ph.D., presentasjon fra Helsingfors Universitet 
* Matti Klinge, presentasjon fra forlaget Schildts & Söderströms
* «Att bli du med Matti Klinge», intervju i *Hufvudstadsbladet*
Ordenen folkenes vennskap

**Ordenen folkenes vennskap** (russisk: *Орден Дружбы народов*) var en sovjetisk orden innstiftet 17. desember 1972. Den ble innstiftet til belønning av personer, organisasjoner, institusjoner og enheter som hadde gjort en særlig innsats for styrking av vennskap og forbrødring n internasjonalt og for utvikling av vennskapelige forbindelser mellom Sovjetunionen og andre land. Ordenen folkenes vennskap ble avskaffet i etter Sovjetunionens oppløsning og i Russland erstattet av Vennskapsordenen.

## Insignier
Ordenstegnet for Ordenen folkenes vennskap besto av en rød femtagget stjerne med stråler i vinklene. Midtmedaljongen var belagt med Sovjetunionens riksvåpen. 

Ordensbåndet var i fargene hvitt, blått, rødt, gult og grønt.

## Norske innehavere
Martin Gunnar Knutsen og Gunvor Galtung Haavik var innehavere av Ordenen folkenes vennskap.

## Referanser
Espen Standal

**Espen Standal** (16. mars 1992) er en norsk fotballspiller som spiller for Ull/Kisa.

Han har tidligere spilt for Ørsta IL, og i 2008 scoret han 23 seriemål for Ørsta i 4. divisjon. Samme året spilte han fast på G16-landslaget, og ifølge ØIL-leder Stein Aam var det interesse fra både Stabæk og Viking. 

Etter dette spilte Standal først for AaFK før han gikk videre til Hødd. Espen spilte for Hødd fra 2010 til 2014 da han gikk videre til Ull/Kisa.

I 2012 var han med å vinne NM med Hødd.

## Referanser


## Eksterne lenker
*
University Stadium

**University Stadium** kan vise til:

*University Stadium – hjemmearenaen til Sliema Wanderers FC
*University Stadium – stadionet til University of New Mexico
*University Stadium – stadionet til University of Manitoba
*University Stadium – et stadion i den indiske byen Thiruvananthapuram
*University Stadium – et stadion i byen Waterloo, Ontario som brukes av Wilfrid Laurier Golden Hawks
Lojalitet

**Lojalitet** er en personlig egenskap av plikttroskap eller lovlydighet, og som i enkelte sammenhenger kan regnes som en verdsatt egenskap eller dyd. Lojalitet innebærer vennlig innstilling og hjelpsomhet mot den lojaliteten rettes mot. Det kan også medføre et allianseforhold der de som er lojale mot hverandre tar hverandres parti i tilfelle konflikt med andre. Lojalitet kan også benyttes for å betegne troskapsforhold mellom en overordnet og underordnede, eksempelvis mellom en fyrste og hans undersåtter.

## Eksterne lenker
* «Loyalty», *Stanford Encyclopedia of Philosophy*
* «Loyalty», *Dictionary of the History of Ideas*
Audiens

**Audiens** er betegnelsen på den mottagelse en høytstående person, ofte et statsoverhode, gir for eget eller andre lands borgere.  Ordet stammer fra latin *audire* («å høre») og betyr «mulighet til å bli hørt». Audiens omtales også som å *få foretrede for* en høyerestående person. Audienser omfattes av en viss høytidelighet og kan medføre et visst seremoniell.

## I Norge
I Norge gir kongen og andre medlemmer av kongefamilien audiens i ulike sammenhenger. Kongen mottar fremmede lands ambassadører første gang i *høytidelig audiens*. Ambassadøren avleverer her sine akkreditiver. Norske statsborgere mottas i audiens etter å ha blitt utnevnt til orden eller å ha mottatt medalje, for at disse skal kunne takke for hedersbevisningen de har mottatt. Kongen kan også motta personer i audiens for at disse skal få anledning til å redegjøre for en sak eller presentere en organisasjon.

## Annet
* *Audiens* er også tittelen på lyrikeren Gro Dahles debutsamling fra 1987.

## Referanser


## Eksterne lenker
* Det norske kongehuset om «Audiens»
Republikken Slovenias frihetsorden

**Republikken Slovenias frihetsorden** (slovensk: *Častni znak svobode Republike Slovenije*) er en slovensk orden. Den ble innstiftet i 1992 til anerkjennelse av innsats til forsvar for Slovenias frihet og suverenitetshevdelse. Republikken Slovenias frihetsorden er landets fremste utmerkelse og rangerer foran Ordenen for eksepsjonelle fortjenester. Ordenen tildeles av republikkens president.

## Inndeling
*Republikken Slovenias frihetsorden* er inndelt i tre grader: 
*Republikken Slovenias frihetsorden i gull
*Republikken Slovenias frihetsorden i sølv
*Republikken Slovenias frihetsorden

Ordenstegnene er formgitt av Kostja Gatnik.

## Insignier
Ordenstegnene for Republikken Slovenias frihetsorden har en moderne utforming, ulik mange andre ordener. Ordenstegnene består av en fasettert medaljong formet som en spiral som i midten bærer et bølgemønster i fargene hvitt, blått og rødt, Slovenias flaggfarger. 

Medaljongen er for øverste grad opphengt i et bånd til å bære om halsen. Båndet er blått med en hvit og en rød stripe.

## Tildeling
Republikken Slovenias frihetsorden kan tildeles for fortjenester av Slovenias frihet og suverenitetshevdelse eller for bidrag i kampen for landets selvstendighet. Den kan tildeles både slovenske og andre lands borgere. I særlige tilfeller kan ordenen også tildeles grupper, institusjoner eller internasjonale organisasjoner. Ordenen kan også tildeles posthumt.

## Referanser
Esporte Clube Bahia

**Esporte Clube Bahia** er en brasiliansk fotballklubb fra Salvador i Bahia som ble etablert 1. januar 1931. Det vant sitt første nasjonale mesterskap i 1959, og vant den igjen i 1988. De spiller i år i Campeonato Brasileiro Série A, som er det høyeste nivået i brasiliansk seriefotball.

## Sesonger

## Referanser


## Eksterne lenker
*
Michel Hemmerling

**Michel Hemmerling** (født 9. januar 1889 i Luxembourg, død 22. november 1962 samme sted) var en luxembourgsk turner.

Han deltok i turn under Sommer-OL 1912 i Stockholm, der han deltok på Luxembourgs lag som kom på 4.-plass i den lagkonkurranse mangekamp (europeisk system), og 5.-plass i lagkamp, fritt system.

## Eksterne lenker
*
Peter Karlovitsj von Uslar

Baron **Peter Karlovitsj von Uslar** (russisk Петр Карлович Услар) (født , død () var en russisk, ingeniør, lingvist og offiser av tysk opphav, som er best kjent for sin forskning på språkene og etnografien til folkeslagene i Kaukasus.

Peter von Uslar ble født i Kurovo i Tver oblast. Han studerte ved den russiske krigsskolen, og tok aldri noen grad i lingvistikk. 

I 1850 ble han medlem av det russiske geografiske samfunn og gitt i oppgave å samle en historie av Kaukasus-regionen. Det var dette oppdraget som senere gjorde ham interessert i å studere de kaukasiske språkene, og som førte til hans mange bidrag for å kartlegge de mange kaukasiske språkene fra ulike linguistiske grupper, som abkhasisk, Ubykhisk, svanisk, tsjetsjensk, avarisk, lak, tabasaran og lezgisk. 

## Referanser


## Eksterne lenker
* Biografi in den Store sovjetiske encyklopedi
John Badcock

**John Charles Badcock** (født 17. januar 1903, død 29. mai 1976) var en britisk roer som deltok i de olympiske leker 1928 i Amsterdam og 1932 i Los Angeles.

Badcock ble olympisk mester i roing i OL 1932 i Los Angeles. Han var med på den britiske båten som vant firer uten styrmann foran Tyskland og Italia. Mannskapet på den britiske fireren var John Badcock, Hugh Edwards, Jack Beresford og Rowland George.

Fire år tidligere, i sommer-OL 1928 i Amsterdam, vant han en sølvmedalje i roing med den britiske åtteren.

Han var gift med svømmeren Joyce Cooper.

## OL-medaljer
* 1932  Los Angeles -  **Gull** i roing, firer uten styrmann  Storbritannia
* 1928  Amsterdam -  Sølv i roing, firer uten styrmann  Storbritannia

## Referanser


## Eksterne lenker
*
Karl Aletter

**Karl Aletter** (født 8. juli 1906, død 29. mars 1991) var en tysk roer som deltok i De olympiske leker i 1928 i Amsterdam og 1932 i Los Angeles.

Aletter vant en olympisk sølvmedalje i roing under OL i 1932 i Los Angeles. Han var med på den tyske båten som kom på andreplass i firer uten styrmann, bak Storbritannia. Mannskapet på den tyske fireren var Aletter, Ernst Gaber, Walter Flinsch og Hans Maier.

## OL-medaljer
* 1932  Los Angeles -  Sølv i roing, firer uten styrmann  GER

## Referanser


## Eksterne lenker
*
Antonio Ghiardello

**Antonio Ghiardello** (født 21. mars 1898 i Santa Margherita Ligure, død 5. januar 1992) var en italiensk roer som deltok i de olympiske leker 1932 i Los Angeles og 1936 i Berlin.

Aletter vant en olympisk bronsemedalje i roing under OL 1932 i Los Angeles. Han var med på den italienske båten som kom på tredjeplass i firer uten styrmann, bak Storbritannia og Tyskland. Mannskapet på den italienske fireren var Antonio Ghiardello, Francesco Cossu, Giliante D'Este og Antonio Garzoni Provenzani.

Fire år senere, under sommer-OL 1936 i Berlin, kom han på fjerdeplass i roing firer uten styrmann.

## OL-medaljer
* 1932  Los Angeles -  Bronse i roing, firer uten styrmann  ITA

## Referanser


## Eksterne lenker
*
Nasjonalhelt av Armenia

**Nasjonalhelt av Armenia** (armensk: Հայաստանի ազգային հերոս) er en armensk orden. Æresbevisningen ble innstiftet 22. april 1994. Tittelen tildeles for fremragende fortjenester for republikkens forsvar, styrking av lov og orden og fremme av viktige verdier. Den som hedres med ærestittelen mottar samtidig ordenstegnet *Moderlandets orden*. Æresbevisningen er Armenias fornemste.

Nasjonalhelt av Armenia har utmerkelsen Helt av Sovjetunionen som forbilde. Også flere andre land som tilhørte Sovjetunionen har innført tilsvarende ærestitler. Blant dem er Helt av Belarus, Helt av Ukraina, Helt av Den russiske føderasjon og Nasjonalhelt av Georgia.

## Insignier
Det synlige tegn på æresbevisningen Nasjonalhelt av Armenia er Moderlandets orden, en åttetakket stjerne i gull som bærer Armenias riksvåpen i midten. Stjernen er festet til et bånd i rødt, blått og oransje. Dette er fargene fra Armenias flagg. Ordenstegnet bæres på venstre side av brystet.

## Tildeling
Vazgen I, Charles Aznavour og Nikolaj Ryzjkov er blant personene som er utnevnt til Nasjonalhelt av Armenia.

## Referanser
Kenneth McAlpine

**Kenneth McAlpine** (født 21. september, 1920 i Cobham i Surrey, død 8. april 2023 i Pambury i Kent) var en britisk racerfører som kjørte Formel 1 i ,  og  for Connaught. Han kjørte syv løp og hadde en trettendeplass som beste resultat, og fikk dermed ingen poeng.

McAlpine er medlem av McAlpine familien som startet det berømte sivile engineeringselskapet med samme navn.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Jerzy Braun

**Jerzy Walerian Braun** (født 13. april 1911 i Bydgoszcz, død 8. mars 1968 i Crawley i England) var en polsk roer som deltok i de olympiske leker 1932 i Los Angeles og 1936 i Berlin.

Braun vant en olympisk sølvmedalje i roing under OL 1932 i Los Angeles. Han kom på andreplass i toer med styrmann, bak USA, sammen med  Janusz Ślązak og Jerzy Skolimowski som styrmann.

Braun var også med på den polske fireren med styrmann som kom på tredjeplass bak Tyskland og Italia. Mannskapet på fireren var, Braun, Janusz Ślązak, Stanisław Urban, Edward Kobyliński og Jerzy Skolimowski som styrmann.

## OL-medaljer
* 1932  Los Angeles -  Sølv i roing, toer med styrmann  Polen
* 1932  Los Angeles -  Bronse i roing, firer med styrmann  Polen

## Referanser


## Eksterne lenker
*
Stanisław Urban

**Stanisław Urban** (født 13. september 1907 i Warszawa, død april 1940) var en polsk roer som deltok i de olympiske leker 1928 i Amsterdam, 1932 i Los Angeles.

Urban vant en olympisk bronsemedalje i roing under OL 1932 i Los Angeles. Han var med på den polske fireren som kom på tredjeplass, bak Tyskland og Italia, i firer med styrmann. Mannskapet på fireren var, Uraban, Jerzy Braun, Janusz Ślązak, Edward Kobyliński og Jerzy Skolimowski som styrmann.

Urban døde i Katyn-massakren i Sovjetunionen i 1940.

## OL-medaljer
* 1932  Los Angeles -  Bronse i roing, firer med styrmann  POL

## Referanser


## Eksterne lenker
*
In Concert ’87

***In Concert 1987: Abigail*** er et konsertalbum fra heavy metal-bandet King Diamond. 

Albumet ble innspilt i 1987 og utgitt på Roadrunner Records 7. desember 1990.

## Sporliste
Alle tekster av King Diamond. 
# «Funeral» (Diamond) – 1:55 
# «Arrival» (Diamond) – 5:47 
# «Come to the Sabbath» (Diamond) – 5:43 
# «The Family Ghost» (Diamond) – 4:25 
# «The 7th Day of July 1777» (Diamond) – 4:26 
# «The Portrait» (King Diamond) – 4:46 
# «Guitar Solo Andy» (LaRocque) – 3:35 
# «The Possession» (Denner – Diamond) – 3:52 
# «Abigail» (Diamond) – 4:28 
# «Drum Solo» (Dee) – 3:25 
# «The Candle» (Diamond) – 6:01 
# «No Presents for Christmas» (Denner – Diamond) – 4:23

## Personell
*King Diamond : Vokal
*Andy LaRocque – Gitar
*Michael Moon – Gitar
*Timi Hansen – Bassgitar
*Mikkey Dee – Slagverk

## Eksterne lenker
*
Deception

**Deception** (engelsk for *[[bedrageri|bedrag/bedrageri]]*) kan sikte til:

**[[Deception (film)]]* &ndash; amerikansk thriller fra 2008
*Deceptionøya (*Deception Island*) &ndash; øy i  Antarktis
*Decepción (forskningsstasjon) &ndash; argentinsk forskningsstasjon på Deceptionøya
Ullerøy

**Ullerøy** er en bygd og en halvøy i Sarpsborg kommune i Østfold, beliggende mellom Skjeberg og Skjærvika. Herfra går også fastlandsforbindelsen til Karlsøy. Før sammenslåingen i 1992 var Ullerøy en del av Skjeberg kommune. Bygda ble regnet av Statistisk sentralbyrå som et tettsted inntil 2012, da beregningsmetodikken ble endret.

## Etymologi
Det norrøne navnet for Ullerøy, *Ullarøy*, er sammensatt av genitivsformen for den norrøne guden Ullr og «øy», da Ullerøy var en øy før den postglasiale landhevingen.

## Tradisjon
Hvert år har Ullerøy en feiring kalt *Ullerøydagen*. Ullerøydagen finner sted på *Skjebergkilen Marina*, altså en båthavn hvor det i flere tilfeller har blitt arrangert sirkus og andre større begivenheter. På Ullerøydagen kommer mange med selvlagde produkter. De setter da opp sin egen bod og selger da produktene sine. I tillegg til loppemarked har de også show, gjerne med innslag fra Ullerøy skole og flere andre av Ullerøy sine ansikter.

Ullerøydagen har vært en tradisjon i over 30 år, men er nå blitt avlyst.

## Referanser
Tom Erik Andersen

**Tom Erik Andersen** (født 3. august 1964 i Drammen) er en norsk billedkunstner.   

Han har 3 årig utdannelse fra Asker Kunstfagskole og har vært elev hos Oddmund Raudberget og Kjell Eivind Wang.

Andersen har en lang rekke utstillinger og mange utsmykningsoppdrag bak seg. Han er innkjøpt av en rekke selskaper og offentlige institusjoner. Hans kunst har blant annet vært benyttet i fagtidsskrifter og som bokomslag. Han er også blitt en del av skolepensum. En av hans installasjoner er omtalt i boken «Dialogos» som benyttes i 9. klassetrinn.

Andersen har skapt et gjenkjennelig og særegent uttrykk, og hans surrealistiske bilder formidles gjennom et rent og direkte formspråk.

Titlene på bildene er viktige og må sees på som en del av kunstverket. Bildene har et grunnleggende hovedtema: Oss mennesker og det livet vi lever. Situasjonene han skaper kan oppfattes som melankolske eller humoristiske, men med en tydelig symbolikk. Bildene hans formidler historier som gjør oss nysgjerrige.

## Skolepensum
Installasjonen; «The children of our world» er gjengitt i læreboken *Dialogos*, på forlaget Fag og kultur for niende klassetrinn i den norske grunnskole.

## Utstillinger
* se: www.prolog.no/cv

## Referanser




## Eksterne lenker
* Tom Erik Andersens hjemmeside
Innsettelsen av Barack Obama som president 2009

**Innsettelsen av [[Barack Obama]] som president** fant sted 20. januar 2009 etter bestemmelsene i den amerikanske grunnloven. Den tradisjonelle amerikanske innsettelsesseremonien markerte begynnelsen på Barack Obamas første periode som president i USA, samt Joe Bidens første periode som visepresident.

Temaet for innsettelsen var «En frihetens gjenfødelse», som også markerer at det er 200 år siden Abraham Lincolns fødsel.

## Innsettelsesseremonien

## Edsavleggelsen

## Eksterne lenker
*
Jimmy Hogan

**James «Jimmy» Hogan** (født 16. oktober 1882 i Nelson, Lancashire, død 30. januar 1974 i Burnley, Lancashire) var en engelsk fotballspiller og trener. Han blir regna blant de store pionerene i europeisk fotball.

Som fotballspiller hadde han noe suksess, og det beste var muligens da han var på laget til Fulham som kom til semifinalen i FA-cupen 1908. Men det var som manager han gjorde det bra.

Han var trener for BSC Young Boys, Servette FC, FC Nordstern Basel og FC Lausanne-Sport i Sveits. I tillegg var han ansvarlig for en av tre regionale trenergrupper som forberedte landslaget til  fram mot OL i 1924. Denne perioden var den beste i Sveits' fotballhistorie. Han første også  til finalen i OL 1936. Før dette hadde han vært en periode i Fulham.

I november 1936 ble han manager i Aston Villa. Sesongen før hadde Aston Villa rykka ned, men Hogan førte dem opp igjen i løpet av to sesonger. Han var manager i Villa til 1939.

Han trente også , FC Dordrecht, MTK Budapest FC og Dresdner SC.

## Referanser


## Eksterne lenker
*
Wiehengebirge

**Wiehengebirge** er et skogkledd høydedrag som løper i øst-vestlig retning på grensa mellom de tyske delstatene Niedersachsen og Nordrhein-Westfalen. Høydedraget strekker seg fra nord for byen Osnabrück i vest til Minden i øst. Wiehengebirge regnes som det nordligste av de tyske Mittelgebirge.

## Eksterne lenker
*
Geco-Prakla

**Geco-Prakla** var et seismikk selskap for petroleum eksplorasjon.

Selskapet ble etablert som **Geoteam-Computas Ltd. A.S.** den 13. desember 1972. Navnet ble senere endret til **Geophysical Company of Norway** eller **Geco**. Anders Farestveit var grunnlegger og CEO. Geco ble slått sammen med Statex (eiet av Statoil og Kongsberg Våpenfabrikk) i 1977.

Schlumberger kjøpte opp selskapet i 1986. Dette førte til sammenslåing med Merlin Geophysical (Seismic Profilers), som var blitt kjøpt opp av Schlumberger året før. Deretter ble selskapet slått sammen med Delft Geophysical, Prakla-Seismos og Seismograph Services Ltd. I 2001 ble Geco-Prakla slått sammen med Western Geophysical divisjonen av Baker Hughes i et joint venture kalt WesternGeco.

## Referanser

* Halvor Kr. Bjerke: *På dypt vann – Et høyteknologisk eventyr*. 1989.

## Eksterne lenker

* WesternGeco website
St Peter’s College (Auckland)

**St Peter's College** er en katolsk skole  i Auckland på New Zealand kun for gutter. Skolen underviser elever på klassetrinn 7 til 13.  Skolen er en av New Zealands katolske skoler.

Skolens motto «To Love and To Serve» (*Amare et Servire*) er delt med noen andre skoler i Auckland.

## Referanser


## Eksterne lenker
*
Wavefield Inseis

**Wavefield Inseis AS**  er et norsk selskap som produserer global marin seismikk. Selskapet opererer, per 2008, seks seismikkfartøy og kan levere seismikk i 2D, 3D, 4D, multi-azimuth og wide-azimuth, og tilbyr både exclusive og multi-client oppdrag. 

Selskapet ble kåret til årets gasellebedrift i 2008. Selskapet ble strøket fra notering på Oslo Børs etter at det i 2009 ble oppkjøpt av CGGVeritas.

## Referanser


## Eksterne lenker
* Wavefield Inseis Nøkkelopplysninger fra Enhetsregisteret
Apurímac

**Apurímac** (uttales: , «*apu*»=guddom «*rimac*»=orakel, taler) er ei elv i Peru. Elva har utspring fra isbreer på nordsiden av Nevado Mismi, et  høyt fjell i provinsen Arequipa i det sørlige Peru, mindre enn 160&nbsp;kilometer fra Stillehavet. Apurímac er den fjerneste kilden til Amazonas, verdens største elvesystem.

Elva renner i en hovedsakelig nordvestlig retning, forbi byen Cuzco, i trange kløfter opptil 3&nbsp;000&nbsp;meter dype (dobbelt så dype som Grand Canyon i USA). Elveløpet blir ofte avbrutt av stryk og fossefall. Etter 730,7&nbsp;km løper Apurímac sammen med elva Mantaro og danner elva Ene, 440&nbsp;meter over havet. Sideelva Mantaro er utbygd med Mantaro-demningen, et av landets største vannkraftverk.

Ene løper senere sammen med elva Perené på 330&nbsp;moh og danner elva Tambo. På 280&nbsp;moh løper den sammen med elva Urubamba og danner elva Ucayali, som er en av Amazonas' hovedtilløpselver. Noen ganger blir også elvene Ene og Tambo regnet som en del av Apurímac, og regnet på den måten har elva en samlet lengde på .

## Referanser


## Eksterne lenker
*
Medaljevinnere fra NM i friidrett på 100 meter

**Medaljevinnere fra NM i friidrett på 100 meter** er en oversikt over alle medaljevinnere på 100 meter for damer og menn under norgesmesterskapet i friidrett.
__TOC__
## Resultater

## Eksterne lenker
* 100 meter kvinner
* 100 meter menn
Windows Home Server

**Windows Home Server** er en forbrukerutgave av Microsoft sitt operativsystem for servere, Windows Server 2003. Det er bygget på det samme operativsystemet som ordinære forretningsutgaver, men har funksjonalitet spesielt laget for hjemmebruk.

## Virkemåte
I motsetning til domenestrukturen ordinære Microsoft servere operer etter benytter Homeserveren egne agenter på tilknyttede maskiner. Agentene settes opp med hvilken Homeserver de skal tilknyttes og forholder seg utelukkende til denne. Via denne agenten kan man også starte Homeserver-konsollen der man kan styre og konfigurere serveren.

## Funksjoner
*Full fjernstyring via Homeserver konsollen, ingen skjerm, tastatur eller mus påkrevd
*Eget grensesnitt for å lage tilleggsprogrammer som utvider funksjonaliteten direkte eller lar brukere styre mer via konsollen
*Integrert backup løsning. Tilnærmet kontinuerlig backup av maskiner tilknyttet Homeserveren
*Egne løsninger for recovery av maskiner som ikke starter via inkludert bootbar CD, som så gjør recovery fra Homeserveren over nettet
*Fjerntilgang til innhold på serveren, serveren selv og eventuelle maskiner satt opp til å tillate dette
*Dynamisk DNS tjeneste for enklere fjerntilgang
*Filområder for hver bruker, samt områder for deling av filer
*Mediadeling og streaming til enheter som støtter dette (Windows Media Player, Xbox 360)

## Brukergrensesnitt
Homeserveren har en eget konsoll som også kan aksesseres via Homeserver-agenten på de aktuelle maskinene. Denne gir tilgang til konfigurasjon av brukere, disk, backup, maskiner, så vel som oppsett av tilleggsprogramvare og alle innstillinger, som f.eks dynamisk DNS-adresse.

For de som foretrekker ubegrenset tilgang til konfigurasjon av operativsystemet kan man logge på serveren på ordinær måte dersom den har mus/tastatur og skjerm eller man kan benytte fjerntilgang via RDP.

## Produsenter/Hardware

Homeserver ble i utgangspunktet laget for å kun distribueres ferdig installert på maskiner fra OEM-er eller systembuilders. Flere av disse har levert hardware med tilpassede utgaver av Homeserver.
* HP
* Fujitsu Siemens
* Komplett

## Systemkrav
* Pentium III – 1&nbsp;GHz (Prosessor)
* 512 MB (Ram)
* 70 GB (Harddisk)
* Mus eller kompatibel enhet, DVD-ROM, nettverksadapter, tastatur (Annet)

## Eksterne lenker
* Add-ons/tilleggsprogramvare oversikt for Homeserver
* Microsofts offisielle Homeserver side
* eksempel: HP sin homeserver
* eksempel: Komplett sin homeserver
*
New Zealand Naval Forces

**New Zealand Naval Forces** var en avdeling av Royal Navy. Avdelingen ble opprettet i 1913 og fungerte under dette navnet frem til 1921, da den ble omdøpt til New Zealand Division of the Royal Navy.

Opprinnelig var Storbritannia ansvarlig for kolonien New Zealands militære, men i 1846 gikk nybyggerne til innkjøp av New Zealands første kanonbåt. Rundt 1860 ble Waikatoflotilljen og et frivillig havneforsvarskorps opprettet. I 1884 anskaffet koloniadministrasjonen fire spydtorpedobåter og fra 1887 betalte de for skip i Royal Navys Australasian Auxiliary Squadron.

Under flåtekappløpet mellom Tyskland og Storbritannia gav det newzealandske folket Storbritannia en slagkrysser, HMS «New Zealand», i gave til Storbritannia. HMS «New Zealand» deltok under Jyllandsslaget i 1916.

I 1912 argumenterte New Zealands forsvarsminister James Allen i London for etableringen av en egen newzealandsk avdeling i Royal Navy. Selv om marineministeren Winston Churchill var imot ble avdelingen opprettet av det britiske parlamentet i 1913 gjennom Naval Defence Act of 1913. Loven gav den newzealandske regjeringen tillatelse til å etablere en marineavdeling som falt under det britiske admiralitetet i tilfelle krig. Avdelingen skulle bekostes av New Zealand.

Den lette krysseren HMS «Philomel» ble kjøpt fra Royal Navy som treningskip. I 1913 ble den det første skipet i den newzealandske marinen. Etter krigsutbruddet i 1914 eskorterte HMS «Philomel» newzealandske styrker til Samoa for å okkupere den tyske kolonien der. Senere seilte hun under britisk kommando i Middelhavet, Rødehavet og Persiagulfen.

## Referanser


* Walters, Sydney David (1956) *The Royal New Zealand Navy: Official History of World War II*, Department of Internal Affairs, Wellington Chapter 1: Genesis of the Royal New Zealand Navy

## Eksterne lenker
* New Zealand Navy Museum A brief overview of our history
* Royal Navy History The Royal New Zealand Navy
Picton

**Picton** kan vise til:

## Personer
* Cesar Picton (ca. 1755-1836) &ndash; en afrikaner som gikk fra slave til vellykket forretningsmann i England. 
* Thomas Picton (1758–1815) &ndash; en walisisk offiser
* Robert Pickton (født 1950) &ndash; en canadisk seriemorder

## Steder
;Australia
*Picton (New South Wales) &ndash; offisielt det mest hjemsøkte stedet i Australia
;Canada
*Picton (Ontario) &ndash; en by i nærheten av Belleville, Ontario
;Chile
*Pictonøya &ndash; en ubebodd øy utenfor Ildlandet (Tierra del Fuego), (se Picton, Lennox og Nueva)
;New Zealand
*Picton (New Zealand) &ndash; en by på Sørøya
;Storbritannia
*Picton (Cheshire) &ndash; en landsby i Cheshire i England
*Picton (North Yorkshire) &ndash; en landsby i North Yorkshire i England
*Picton Castle &ndash; en middelalderborg i Pembrokeshire i Wales
Pyanopsia

**Pyanopsia**, eller *Pyanepsia* var en årlig høstfestival som ble holdt i antikkens Athen den 7. dagen av *pyanopsion* (oktober) til ære for Apollon. 

Festivalen hadde opptatt i seg gamle levninger av landsens magi, blant annet to ofringer bestående av en suppe av belger i form av spisende frø, blandet med mel og grønnsaker. I tillegg fantes *eiresin*: en gren oliven eller laurbær knyttet sammen med ull farget purpur eller hvitt. På denne hengte man sesongens frukter, kaker, små krukker med honning, olje og vin. Ofringen ble fraktet til Apollons tempel hvor de ble satt ved porten. Antagelig symboliserte ofringene fruktbarhet, og til Apollon i form av hans egenskap som solgud som modnet fruktene. I tillegg ble Horae omfattet av det hele. De var tre gudinner som kontrollerte dagliglivet, og representerte høstens første frukter. Tilsvarende ble dørene til de private hjemmene dekorert med guddommens offergaver. Dekorasjonene på de private dørene kunne heng opptil et år da de ble erstattet av en ny. 

Begge ofringene ble knyttet til Athens helt Thesevs som etter sigende hadde begynt tradisjonen for å takke Apollon og for å minnes hans seier over uhyret Minotauros.

Antagelig var *eiresin* en takkegave for mottatte velsignelser og på samme tid en bønn om tilsvarende velsignelser og beskyttelse mot ondskap eller uhell i framtiden. Navnet Pyanopsia er avledet fra *etpos* (ull) i referanse til båndene av ull. *Eiresin* ble fraktet i en prosesjon av en ung gutt hvor begge foreldrene var live. I løpet av prosesjonen ble det sunget en form for enstonig sang kalt *eiresione* og teksten har blitt bevart av Plutark (*Thesevs*, 22): 

:*«Eiresin frakter fiken og rike kaker;*
:*honning og olje i krukker som salve for lemmene;*
:*og ren vin, som hun kan drikke og falle i søvn.»*

## Litteratur
* Mannhardt, William (1905): *Weld- und Feidkulte*, ii. 214, omfattende redegjøreklse om *eiresin* aog dens analogier.
* Frazer, J. G. (1900): *The Golden Bough*, i. 190 .
* Harrison, J. E. (1908): *Prolegomena to Greek Religion*, ch. 3.
* Farnell, L. R. (1907): *Cults of the Greek States*, iv. 286.
Taixing

**Taixing** (kinesisk 泰兴; pinyin: *Tàixīng*) er et byfylke i byprefekturet Taizhou i provinsen Jiangsu i Folkerepublikken Kina. 

Befolkningen var på  innbyggere i 1999.

## Referanser


## Eksterne lenker
* Lokalregjeringens side
Masaaki Shirakawa

**Masaaki Shirakawa** (japansk: 白川方明, Shirakawa Masaaki, født 27. september 1949 i Fukuoka) er en japansk økonom, som var er guvernør for  Japans sentralbank fra 2008 til 2013. Hans nominasjon til posten ble approbert 9. april 2008. 

Etter videregående utdannelse i Kokura studerte Shirakawa ved Universitetet i Tokyo, der han tok en akademisk grad i økonomi. Han begynte å arbeide for den japanske nasjonalbank i 1972, og tok senere en mastergrad i økonomi ved University of Chicago. Han leder blant annet bankens avdeling i Ōita og var også en periode stasjonert utenlands, i New York City. 

Shirakawa ble medlem av fakultetet ved Universitetet i Kyoto i 2006, men vendte tilbake til nasjonalbanken i  2008.

## Referanser
Solveig Toms

**Solveig Toms** (født **Wennevold**; 1914–1988) var en norsk friidrettsutøver som deltok i sprint og hoppøvelser. Hun representerte klubben Oslo IL.

I løpet av karrieren vant hun 12 individuelle norgesmesterskap fordelt på tre på 60 meter, tre på 100 meter, én på 200 meter, én på 80 meter hekk og fire i høyde uten tilløp. Toms tok ytterligere fire medaljer i NM.

Hun representerte også Norge i EM i friidrett i 1938 på 200 meter og 4x100 meter stafett hvor laget oppnådde en 5.-plass. Den beste individuelle plassringen oppnådde hun i EM i 1946 på hjemmebane i Oslo på 200 meter hvor hun kom til semifinalen. Hun deltok også på 100 meter i mesterskapet. 

## Medaljer i norske mesterskap

## Referanser
Transistorradio

En **transistorradio** eller kun **«transistor»** er en forkortelse for transistorradiomottaker. Den første kommersielt tilgjengelige transistorradioen ble presenteret 18. oktober 1954 av *Regency Division of Industrial Development Engineering Associates of [[Indianapolis, Indiana]]*. Den het Regency TR-1 og kom i handelen i november 1954 til en pris av US$ 49,95 (tilsvarende US$ 361 i 2005), og ble solgt i omkring 100&nbsp;000 enheter. Regency TR-1 var en ekte superheterodynmottager med god følsomhet og uten ekstern antenne med fire transistorer.

Transistorradioen ble opprinnelig introdusert av Texas Instruments (TI) for å demonstrere transistoren. TI mistet interessen, og transistorradioen ble popularisert av Totsuko, senere omdøpt til Sony.

Anvendelsen av transistorer i stedet for elektronrør som forsterkerelement, betydde at apparatene ble mye mindre og behøvde betydelig mindre energi enn radioer med elektronrør. En velkjent bærbar radiomottaker med radiorør på 1950-tallet var Kurér.  Den var på størrelse med en liten stresskoffert og veide flere kilo med sitt tunge, ikke oppladbare, batteri. Dette var inndelt I et  "A" batterier til rørenes glødestrøm og et stort 45&ndash;90 volt "B"-batteri til anodespenning. Til sammenligning var lommetransistorradioen på størrelse med en Walkman og ble i starten forsynt med strøm av et lite 22,5V batteri og senere av det kjente 9V batteri som faktisk ble spesielt laget for transistorradioen.

Transistorradioer ble først alment populære tidlig på 1960-tallet, da prisen hadde falt betydelig. Datidens transistorradioer ble normalt kun byget for mellombølgebåndet (ca. 540&ndash;1610 kHz) og først senere til kortbølgebåndet (mellom ca. 1&nbsp;700&ndash;30&nbsp;000 kHz) og FM-båndet (ca. 87,5&ndash;104 MHz).

I 2005 regnet man med at det fantes ca. 7 milliarder transistorradioer i verden.

## Se også
*Kringkasting

## Eksterne lenker
* *The Regency TR-1 Family*, *Sony Transistor Radios*, *Vintage Micro Transistor Radios*, *American Shirt-Pocket Transistor Radios* and more at  EricWrobbel.com
* TI Information Bulletin First Commercial Transistor Radio 18. oktober 1954.
*Great pictures and info on vintage transistor radios. Also crystal radios and related radio items. 
*Transistor radio mini-history Citat: "...CD marks. These were in the shape of little triangular marks which should appear in all the transistor radios made up to 1963. These marks were meant to show the frequencies for the emergency tuning of the radios in case of nuclear attack from the USSR..."
*Website about the first transistor radio by Dr. Steven Reyer, a Professor in the Electrical Engineering and Computer Science Department at the Milwaukee School of Engineering.
The Sunshine State

***The Sunshine State*** er den 73. episoden i den amerikanske TV-serien *[[Prison Break]]* og ble sent 22. desember 2008.

## Handling

Lincoln gjør alt han kan for å hjelpe Michael. Han har gått sammen med Gretvchen, Self og Bagwell og de har dratt til Miami for å få tilbake Scylla. Mahone blir også med dem. Samtidig våkner Michael opp i en villa 60 miles vekke fra sivilisasjonen. Der møter han en psykiater som prøver å få Michael til å bli med ”The Company”. I tillegg får han høre, ikke bare at moren jobbet for The Company, men også at hun fortsatt lever. Sara blir kidnappet av Generalens datter, Lisa, som sier hvor Scofield er fanget. Michael rømmer fra det stedet han er fanget, med hjelp fra Sara. Gretchen finner mannen som stjal Scylla, og I hemmelighet lager en plan med han om å fange timet, Lincoln, Self og Bagwell. Når planen går som den skal, bestemmer Gretchen seg for å skifte side igjen og blir skutt  av kjøperen, som blir drept av Mahone med en gang. Gretchen blir igjen, skadet, med de døde kroppene når politiet kommer. På slutten av episoden snakker Lincoln med moren sin over telefonen uten å vite at det er henne, og sier at han skal komme etter henne. Moren, Christina Rose Scofield, blir på slutten sett med Scylla i den ene hånden mens hun forteller han at hun akkurat har snakket med sønnen hennes til livvakten sin.

Neste episode av *Prison Break* vil gå på luften om våren 2009 i USA.
Ålands regjeringssjef

**Ålands regjeringssjef** (svensk: *Ålands lantråd*) er leder for regjeringen på Åland, som siden 1920 har vært en autonom del av Finland. Det er det ålandske lagtinget som velger regjeringen og regjeringssjefen, ikke regjeringssjefen selv. Regjeringssjefen har blitt valgt etter et parlamentarisk prinsipp siden 1988.

## Embetsinnehavere

## Referanser


## Se også
*Ålands landshøvding
*Ålands viseregjeringssjef
Sølvtøy

**Sølvtøy** er bestikk, tallerkener, lysestaker og annet laget av sølv (sterlingsølv). Begrepet utvides noen ganger til også å omfatte gjenstander laget av rustfritt stål.

Sølvtøy krever en god del vedlikehold, da sølvet anløper og må pusses for hånd. Uforsiktig eller maskinell pussing kan ødelegge patinaen og slite sølvplett helt bort.

Sølvtøy har alltid hatt høy verdi i forhold til vekt og volum, og dermed vært attraktivt for plyndrere og innbruddstyver.

## Eksterne lenker
*
Murciansk

**Muricansk**, også kjent som **murciano** eller **panocho**, er et språk som snakkes i det sørøstlige Spania. Språket er resultatet av en sammensmelting av språkene mozarabisk, katalansk og spansk.

## Tekster på murciansk

 ¿Pa qué quiés que vaya?
 Pa esfisar quatro espigas arroyás y pegás a la terra?
 Pa esfisar los sarmentos
 ruinas y pansíos?
 y'esnuas las cepas?,
 sin un grano d'uva,
 y ni tampoco, siquiá, sombra d'ella...

 Pa esfisar er barranco?,
 Pa esfisar la laera?, ai sin una matuja...
 Pa esfisar que s'embisten, de pelás, las peñas!...
 Anda tú, si quiés...
 qu'a mí no me quea ni un soplo d'aliento,
 ni una onza e forza,
 ni l'enza d'esfisarme,
 ni e que me menten, siquiá... la cosecha

 Anda tú, si quiés,
 que yo pué que nunca pise más la senda,
 ni pué que la pase, si no es que d'entre quatro, ya moerto, me se llevan...
 Anda tú, si quiés...
 que no he d'ir, po mi busto, y si en crus me lo ruegas,
 por esa sendica por ande se jueron,
 y pa no golver nunca,
 tantas cosas güenas...
 esperansas, querencias y süores...
 ¡To se jue por ella!
 Por esa sendica se jue aquel zagal que murió en la guerra...
 Por esa sendica se jue l'alegría...
 ¡Por esa sendica vineron las penas!...

 No te canses, que no me remuevo;
 anda tú, si quiés,
 y'éjame que doerma,
 y'esfisar si es pa siempre!... ¡a ver si no m'espertara!
Admiralitetet (Storbritannia)

**Admiralitetet** (engelsk: *Admiralty*) var et departement i Storbritannias regjering som var ansvarlig for kommandoen over den kongelige marinen (*Royal Navy*). Historisk sett var dens titulære leder *Admiral of England*, senere *Lord Admiral* og *Lord High Admiral*– en av de store statsoffiserene, som  var tidligere ansvarlig for Royal Navy og ble opprettet omkring 1400. Gjennom store deler av sin historie, fra tidlig på 1700-tallet og fram til dens avskaffelse, ble rollen som Lord High Admiral nesten alltid satt «i kommisjon» og utøvd av Lords Commissioner of the Admiralty, som satt i Admiralitetets styre, snarere enn av én enkelt person. Admiralitetet ble erstattet av Admiralitetsstyret i 1964, som en del av reformene som opprettet Forsvarsdepartementet og dets marineavdeling (senere Navy Command).

I 1546 opprettet Henrik VIII et *Council of the Marine*, senere *Navy Board*, for å føre tilsyn med flåten, men Lord High Admiral beholdt operativ kommando. Han var en av de ni *[[Great Officers of State]]*.

I 1628 gjorde Karl I om embetet, slik at kontrollen gikk over til en komité, *Board of the Admiralty*. Embetet Lord High Admiral bestod, men var oftest ikke besatt. Frem til 1709 ble det flere ganger utnevnt en Lord High Admiral for kortere perioder, men etter det året har det bare vært ytterst få tilfeller, og den siste var den fremtidige Vilhelm IV på begynnelsen av det 19. århundre.

Medlemmer av komitéen ble kjent som *Lords Commissioners of Admiralty*, og var en blanding av militære, kalt *Naval Lords* eller *Sea Lords* og sivile, gjerne politikere. Lederen fikk tittelen *First Lord of the Admiralty*, og var medlem av regjeringen.

Siden 1806 har First Lord of the Admiralty alltid vært sivil, mens øverstkommanderende for marinen fikk den nye tittelen *[[First Sea Lord]]*. I 1831 ble Navy Board avskaffet, og dets oppgaver ble underlagt Admiralitetet.

Admiralitetet ble i 1964 innlemmet i Ministry of Defence sammen med War Office og Air Ministry. Innenfor departementet er disse delt i tre komitéer, Admiralty Board, Army Board og Air Force Board, som alle ledes av *[[Secretary of State for Defence|forsvarsministeren]].

== Referanser ==
<references />

== Eksterne lenker ==
* 
* [http://www.british-history.ac.uk/report.aspx?compid=68108 «The Admiralty»] hos *Survey of London''
Robert Mulligan

**Robert Patrick Mulligan** (1925–2008) var en amerikansk filmregissør kjent for filmen ''Drep ikke en sangfugl''. Han hadde et omfattende samarbeid med filmregissør Alan J. Pakula.

Mulligan vokste opp i New York og studerte ved Fordham University. Han tjenestegjorde i marinekorpset under andre verdenskrig. 

Mulligan ble ansatt ved CBS i slutten av 1940-årene. Han debuterte som tv-regissør i starten av 1950-årene og hadde sin filmdebut i 1957 med *[[Fear Strikes Out]]*. En av hans mest kjente filmer var ''Drep ikke en sangfugl'' (1962), som han ble Oscar- og Golden Globe-nominert for. For samme film vant han en Gary Cooper Award ved Filmfestivalen i Cannes. Han er videre kjent for filmer som *[[The Spiral Road]]* (1962), *[[Sommeren 42]]* (1971), *[[The Other]]* (1972), *[[Samme tid neste år]]* (1978) og *[[The Man in the Moon (film)|The Man in the Moon]]* (1991) som skulle bli hans siste film. Han er også kjent for TV-filmen *The Moon and Sixpence* fra 1959 som innbrakte ham en Emmy.

Mulligan døde av en hjertesykdom i 2008, 83 år gammel. Han var bror til skuespilleren Richard Mulligan, kjent fra komiserien *[[Forviklingar]]*.

## Referanser


## Eksterne lenker
* 
*